Riia–Valga rongiliin

Riia–Valga rongiliin on rongiliin, mis algab Lätis Riias, kulgeb läbi Põhja-Läti ja lõpeb Eesti]]s Valgas.

Riia–Valga rongide lõppjaam viidi 2001. aastal Valgast mõne kilomeetri kaugusele Lugažisse, mistõttu katkes Eesti ja Läti vahel reisirongiliiklus. See taastati aga 25. aprillil 2008 ning toimib siiani. Päevas sõidab mõlemasse suunda kolm reisirongi (seisuga 2009)Riia-Valga rongiliin avatakse taas, Ärileht, 16. aprill 2008.

Peatused Riia–Valga rongiliinil
pisi|Zemitāni raudteejaam 
pisi|Līgatne jaamahoone
pisi|Seda raudteepeatus 

25px  Riia keskraudteejaam
25px  Zemitāni (Riia–Skulte raudtee hargnemiskoht)
25px  Čiekurkalns
25px  Šmerlis
25px  Jugla
25px  Baltezers (endine peatus)
25px  Garkalne
25px  Krievupe
25px  Vangaži
25px  Inčukalns
25px  Egļupe
25px  Silciems (endine peatus)
25px  Sigulda
25px  Vildoga (endine peatus)
25px  Līgatne
25px  Ieriķi
25px  Melturi
25px  Āraiši
25px  Cēsis
25px  Jāņamuiža
25px  Lode
25px  Bāle (endine peatus)
25px  Valmiera
25px  Brenguļi (endine peatus)
25px  Strenči
25px  Seda (endine peatus)
25px  Saule (endine peatus)
25px  Lugaži
25px  Valga (Eesti suunas jätkub Tartu–Valga rongiliin)

Ajalugu
Rongiliin rajati aastatel 1886–1889 (avati 22. juuli 1889) osana Liivimaa ja Pihkva kubermangu läbiva Riia–Pihkva raudteeliinist (selle alla arvati ka Tartu–Valga rongiliin), rongiliini pikkus oli 287 versta ehk 306 km.
pisi|Laiarööpmeline Balti raudtee ja kitsarööpmelised raudteed Eestis 20. sajandi alguses
Tartu–Valga–Riia 236 3/4 versta pikkusel raudteelõigul olid raudteejaamad ja peatused: Tartu raudteejaam → 25 versta ← Uderna raudteepeatus → 24 1/4 versta ← Kuigatsi → 22 1/4 versta ← Telliste → 22 1/4 versta ← Valka raudteejaam → 8 versta ← Kulpi  → 8 versta ← Strenči → 21 1/4 versta ← Valmiera raudteejaam → 20 versta ← Lenči → 18 3/4 ← Raupa  → 22 1/2 ← Englārte ← 20 3/4  ← Rodenpois  →  23 1/2  ← Riia raudteejaam.

1893. aastal riigistati Eestimaa kubermangus tegutsenud Balti raudtee ja Riia–Pihkva raudtee liideti Balti raudteega, 1907. aastal Balti raudtee ja Peterburi–Varssavi raudtee ühendamisel moodustati Loode raudtee (vene Северо-Западныя казенныя железныя дороги).

Ajaloolised raudteejaamad ja peatused
Lugaži raudteejaam, avati 1942. aastal Teise maailmasõja ajal sõjaväeešelonide komplekteerimiseks.
Saule harutee raudteepeatus, avati 1900. aastal.
Strenči raudteejaam, avati 1889. aastal, algne saksapärane nimi Stackeln.
Brenguļi raudteejaam, jaama esmamainimine 1918. aastal, peatuse kohta kasutati ka saksapärast nime Neu-Wrangelshof ja lätipärast nime Jaunbrenguļi.
Volmari raudteejaam, avati samal ajal rongiliiniga, 1919. aastast Valmiera raudteejaam. Volmari raudteejaam oli ka raudteesõlm, kus ristusid 1912. aastal avatud kitsarööpmelised Ainaži–Valmiera ja Valmiera–Smiltene raudtee.
Lode harutee raudteepeatus, avati 1889. aastal. 1920. aastal nimetati raudteejaam Liepa jaamaks, kuid 1921. aastal taastati nimi Lode.
Vendeni raudteejaam, avati 1889. aastal. 1919. aastal nimetati ümber Cēsiseks.
Āraiši raudteejaam, avati 1897. aastal.
Tänapäeva Melturi raudteejaama juures eraldus Riia–Valga rongiliinilt Ieriķi–Gulbene raudteeharu.
Esimese maailmasõja ajal, aastatel 1917–1918, kui raudtee oli Saksa keisririigi armee käes, ehitati raudtee Riiast Ieriķini normaalrööpmeliseks (1435 mm).

Aastatel 1919–1921 mindi Lätis üle Venemaa rööpmelaiusele (1524 mm, laiarööpmeline raudtee) , mis on tänapäevani kõikides endistes Nõukogude liidu vabariikides"Latvijas dzelzceļš".

Aastail 1941–1942 otsustasid Saksa okupatsioonivõimud rongiliiklust liinil laiendada. Sel eesmärgil avati uusi peatusi, millest enamik pärast sõja lõppu suleti, kusjuures mõne puhul on teadmata isegi asukoht. Taolised sõja ajal avatud peatused on Krīvupe, Aizvēji ehk Paltmale, Autīne ehk Bumburi, Abula ja Tālava. Samal ajal avati ka Lugaži raudteejaam, mis jäi aga kasutusse. Melturi ja Seda peatused küll sõja järel suleti, ent need on hiljem taastatud.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 83. lk.

Vaata ka
Raudteetransport Lätis
Raudteetransport Eestis

Viited

Kategooria:Eesti raudteed
Kategooria:Läti raudteed